ካታነኦ ኣስማት ናይ’ቶም ብ 18 ሚያዝያ 2015 ዝጠሓሉ ስደተኛታት ንምዝርዛር እዩ። ምስ ብጾታ ዀይና ድማ ናይ ልዕሊ 350 ዝጸነቱ ሰባት ፋይላት ገናጺላ ክትከታተሎ ጀመረት። ብመጀመርታ እቶም ኣብታ ጃልባ ዝነበሩ ሰባት ካብ ሸውዓተ ሃገራት ኣፍሪቃ ከም ዝመጹ ከተረጋግጽ ከኣለት - ኤርትራ፡ ሶማልያ፡ ጋምብያ፡ ማሊ፡ ሴራሊዮን፡ ኣይቮሪኮስት፡ ናይጀርያ፡ ማውሪታንያ፡ ሰነጋል ነበሩ፣ ካብ ባንግለደሽ ዝመጹ’ውም ነበሩዎም። ነታ ጃልባ ዝመርሕ ዝነበረ ሓደ ቱኒዝያዊ፡ ድሒሩ ብቤት ፍርዲ ዓዲ ጣልያን ብቅትለትን ዘይሕጋዊ ምስግጋር-ሰብን ገበነኛ ዀይኑ ተረኺቡ’ዩ። ምስኡ’ውን ሓደ ሶርያዊ ተሓባባሪ ነይሩዎ። ኣብ ማእከላይ ባሕሪ፡ ካብ ስደተኛታት ብህይወት ዝተረፈ እንኮ ኢትዮጵያዊ ሪቻርድ ጊር ናብታ ስደተኛታት ጽዒና ዘላ መርከብ በጺሑ እቲ ቅርሱስ ጕዕዞ ብጊሓት ካብ ገምገም ጋራቡሊ፡ ካብ ትሪፖሊ ንሰሜን ዝርከብ ቦታ፡ ጀመረ። እቶም ተጐዓዝቲ ኣብ ሓንቲ ስም ዘይነበራ፡ 20 ሜትሮ ዝንውሓታ፡ ሰማያዊ ዝሕብራ፡ ኣብቲ ገማግም ማይ ሓፍ-ኮፍ ትብል ዝነበረት ጃልባ ሓደ-ብሓደ ደየቡ። ኣብ ኣንፊ’ታ ጃልባ ብዓረብኛ “ኣላህ ዝመረቓ” ዚብል ዝተረቀመ ጽሑፍ ነበራ። ኢብራሂም ሰንጎር ዝበሃል ሰኔጋላዊ ኣብታ ጃልባ ክድይብ ብለይቲ ኣብቲ ገምገም ባሕሪ ተረኽበ። ይዅን’ምበር ብምኽንያት ብዝሒ ሰብ ኣብቲ ገምገም ደው ኢሉ ተረፈ። ኢብራሂም ነታ ጃልባ እናረአየ ገዲፋቶ ነቐለት። እቶም ዘይሕጋውያን-ኣሰጋገርቲ ኢብራሂም ከፊሉ ክነሱ ግን ብዶላር ስለ ዘይከፈለ’ዮም ገዲፎሞ ዝኸዱ። እታ ጃልባ ምስ ነቐለት እቲ መራሕ-ጃልባ ክብደት ጽዕነቱ ሕ’ሉፍ ምንባሩ ኣስተብሂሉ ነታ ጃልባ ደው ከም ትብል ገበረ። እቲ ዋና-ኣሰጋጋሪ-ሰብ ድማ ኣዝዩ ተቘጢዑ ሽጉጡ ኣውጺኡ ነቲ መራሕ-ጃልባ ከፈራርሖ ጀመረ። ንላዕሊ ኸኣ ተኰሰ። ድሕሪ ነዊሕ ንትርኽ እታ ጃልባ ናብ ኣህጕራዊ ባሕሪ ገጻ ተበገሰት። ዓብደልረዛቕ፡ ሓደ ካብ’ቶም 24 ሶማልያውያን ኣብ ዝባን’ታ ጃልባ ዝነበሩ፡ ብሓይሊ ደፊኦም-ደፋፊኦም ኣብ‘ታ ጃልባ ዝተሰቕሉ፡ ካብ ሊብያ ብምውጽኡ እፎይታኡ ይገልጽ ነበረ። ርግጽ’ዩ፡ ናይ ሊብያ መንግስቲ፡ ድሕሪ ሙዓመር ቃዳፊ ምውዳቑ፡ ተገማምዐ፣ ሸፋቱ ኸኣ ገርገሩ። ስደተኛታት ሓለፍቲ መንገዲ ድማ ኣብ ኢድ ሸፋቱ ብምውዳቕ ንሓደጋ ተቓሊዖም’ዮም። ነብሶም ንከድሕኑ ድማ ኣሽሓት ይኸፍሉ ነበሩ። ዓብደልረዛቕ ብዛዕባ እታ ዝጐዓዘላ ዝነበረ ጃልባ ክሳብ ክንደይ ንባሕሪ ከም እትበቅዕ ኣይሓሰበን፣ ብህይወቱ ግን ይጣላዕ ከም ዝነበረ ኣይጠፍኦን። ኣብ ክፉት ኣህጕራዊ ባሕሪ ምስ በጽሑ ዓብደልረዛቕ ድቃስ ወሰዶ። እታ ጀልባ 100 ኪ.ሜ.
